ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Ιουλίου 1996 για προστατευτικά μέτρα που αφορούν τις εισαγωγές ζώων και ζωικών προϊόντων από την πρώην Γιουγκοσλαβική Δημοκρατία της Μακεδονίας, λόγω της εκδήλωσης κρουσμάτων αφθώδους πυρετού (Κείμενο που παρουσιάζει ενδιαφέρον για τον ΕΟΧ) (96/414/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 95/52/ΕΚ (2), και ιδίως το άρθρο 19 παράγραφος 6,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18 παράγραφος 1,

Εκτιμώντας:

ότι έχουν εκδηλωθεί κρούσματα αφθώδους πυρετού στην πρώην Γιουγκοσλαβική Δημοκρατία της Μακεδονίας (ΠΓΔΜ) 7 ότι, βάσει επιτόπιας επιθεώρησης που πραγματοποίησε η Επιτροπή, φαίνεται ότι οι αρχές της ΠΓΔΜ δεν είναι σε θέση να εφαρμόσουν τους απαραίτητους ελέγχους για την πρόληψη της εξάπλωσης της νόσου 7

ότι η κατάσταση στην ΠΓΔΜ παρουσιάζει σοβαρή απειλή για τις αγέλες των κρατών μελών λόγω της εμπορίας ορισμένων ζωϊκών προϊόντων 7

ότι είναι σκόπιμο να ληφθούν τα αναγκαία μέτρα για την προστασία της Κοινότητας από τον κίνδυνο εισαγωγής αυτής της νόσου 7

ότι η απόφαση 93/242/ΕΟΚ της Επιτροπής, της 30ής Απριλίου 1993, περί της εισαγωγής στην Κοινότητα ορισμένων ζώντων ζώων και των προϊόντων τους, τα οποία προέρχονται από ορισμένες ευρωπαϊκές χώρες, σε σχέση με τον αφθώδη πυρετό (4), όπως τροποποιήθηκε τελευταία από την απόφαση 95/295/ΕΚ (5), προβλέπει την απαγόρευση της εισαγωγής ζώντων ζώων ευπρόσβλητων ειδών από ή μέσω ορισμένων χωρών, συμπεριλαμβανομένης της ΠΓΔΜ 7 ότι η παρούσα απόφαση επιτρέπει, υπό ορισμένες συνθήκες, την εισαγωγή νωπού κρέατος και ορισμένων προϊόντων κρέατος από και μέσω των χωρών αυτών 7

ότι η απόφαση 95/340/ΕΚ της Επιτροπής (6), όπως τροποποιήθηκε τελευταία από την απόφαση 96/325/ΕΚ (7), καταρτίζει κατάλογο τρίτων χωρών από τις οποίες τα κράτη μέλη εγκρίνουν εισαγωγές νωπού γάλακτος, θερμικά επεξεργασμένου γάλακτος και γαλακτοκομικών προϊόντων 7 ότι η ΠΓΔΜ περιλαμβάνεται στον κατάλογο αυτό 7 ότι είναι αναγκαίο να εξασφαλισθεί ότι όλα τα εισαγόμενα γαλακτοκομικά προϊόντα έχουν υποστεί επαρκή επεξεργασία για την καταστροφή του ιού 7

ότι η οδηγία 92/118/ΕΟΚ του Συμβουλίου, της 17 Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (8), όπως τροποποιήθηκε τελευταία από την απόφαση 96/405/ΕΚ της Επιτροπής (9), καθορίζει τους όρους εισαγωγής εντέρων για την παρασκευή αλλαντικών, προβιών και δερμάτων, οστών και των προϊόντων τους, κεράτων και των προϊόντων τους, οπλών και των προϊόντων τους, κυνηγετικών τροπαίων και ακατέργαστου μαλλιού και τριχών 7 ότι τα προϊόντα αυτά δύνανται να εισαχθούν μόνο εάν υποστούν επεξεργασία κατά τρόπο που να καταστρέφεται ο ιός 7 ότι, παραταύτα, ορισμένα άλλα προϊόντα δύνανται να εισαχθούν 7 ότι το υλικό αυτό συνιστά κίνδυνο 7

ότι είναι ως εκ τούτου απαραίτητο να απαγορευθεί η εισαγωγή ορισμένων ζωϊκών προϊόντων από την ΠΓΔΜ, ότι, εντούτοις, μπορούν να εισαχθούν ορισμένα προϊόντα εάν έχουν υποστεί συγκεκριμένη επεξεργασία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/242/ΕΟΚ της Επιτροπής τροποποιείται ως εξής:

1. Στο παράρτημα Α, η υποσημείωση «1» που αφορά την πρώην Γιουγκοσλαβική Δημοκρατία της Μακεδονίας διαγράφεται.

2. Στο παράρτημα Β, οι λέξεις «πρώην Γιουγκοσλαβική Δημοκρατία της Μακεδονίας» διαγράφονται.

Άρθρο 2

1. Τα κράτη μέλη δεν εγκρίνουν την εισαγωγή γάλακτος και γαλακτοκομικών προϊόντων καταγωγής ΠΓΔΜ παρά μόνο εάν έχουν υποστεί επεξεργασία η οποία πληροί τις απαιτήσεις του άρθρου 3 της απόφασης 95/340/ΕΚ της Επιτροπής.

2. Επιπροσθέτως προς τα προβλεπόμενα από την απόφαση 93/242/ΕΟΚ της Επιτροπής, τα κράτη μέλη δεν εγκρίνουν την εισαγωγή των ακολούθων προϊόντων βοοειδών, αιγοπροβάτων και λοιπών διχήλων καταγομένων από την επικράτεια της ΠΓΔΜ:

- αίμα και προϊόντα αίματος όπως περιγράφονται στο παράρτημα Ι κεφάλαιο 7 της οδηγίας 92/118/ΕΟΚ,

- ακατέργαστα υλικά για την παρασκευή ζωοτροφών και φαρμακευτικών ή τεχνικών προϊόντων όπως περιγράφονται στο παράρτημα Ι κεφάλαιο 10 του παραρτήματος Ι της οδηγίας 91/118/ΕΟΚ,

- κόπρος όπως περιγράφεται στο παράρτημα Ι, κεφάλαιο 14 του παραρτήματος Ι της οδηγίας 92/118/ΕΟΚ.

3. Η απαγόρευση της πρώτης υποπαραγράφου της παραγράφου 2 δεν εφαρμόζεται σε προϊόντα αίματος που έχουν υποστεί την επεξεργασία που προβλέπεται στο παράρτημα Ι κεφάλαιο 7 παράγραφος 3 στοιχείο β) της οδηγίας 92/118/ΕΟΚ.

4. Τα κράτη μέλη εξασφαλίζουν ότι τα πιστοποιητικά που συνοδεύουν ζωικά προϊόντα που έχουν υποστεί επεξεργασία σύμφωνα με τις παραγράφους 1 ή 3 και των οποίων εγκρίνεται η αποστολή τους από την ΠΓΔΜ θα φέρουν την ακόλουθη ένδειξη:

«Ζωϊκά προϊόντα που πληρούν τις απαιτήσεις της απόφασης 96/414/ΕΚ της Επιτροπής για προστατευτικά μέτρα που αφορούν τις εισαγωγές ζώων και ζωικών προϊόντων από την πρώην Γιουγκοσλαβική Δημοκρατία της Μακεδονίας, λόγω της εκδήλωσης κρουσμάτων αφθώδους πυρετού.»

Άρθρο 3

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές ώστε να πληρούν τις απαιτήσεις της παρούσας απόφασης. Ενημερώνουν αμέσως την Επιτροπή σχετικά.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 4 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 265 της 8. 11. 1995, σ. 16.

(3) ΕΕ αριθ. L 268 της 24. 9. 1991, σ. 56.

(4) ΕΕ αριθ. L 110 της 4. 5. 1993, σ. 36.

(5) ΕΕ αριθ. L 182 της 2. 8. 1995, σ. 30.

(6) ΕΕ αριθ. L 200 της 24. 8. 1995, σ. 38.

(7) ΕΕ αριθ. L 123 της 23. 5. 1996, σ. 24.

(8) ΕΕ αριθ. L 62 της 15. 3. 1993, σ. 49.

(9) ΕΕ αριθ. L 165 της 4. 7. 1996, σ. 40.